Supercupa Europei: Bayern Munchen - Sevilla , joi, ora 22:00 , Digi Sport 1

Turul 3, UEL: Djurgarden - CFR Cluj, joi, ora 20:00, Digi Sport 1

Dincolo de aceste chestiuni, Gigi Becali (60 de ani), patronul FCSB, a luat atitudine și a sunat-o pe fina sa, nimeni alta decât Gabriela Firea, primarul general al Bucureștiului, instituția care deține în proprietate cel mai mare stadion al țării.

”Am vorbit cu fina, cu doamna Firea, și nu știa de acele concerte. Oamenii vor sport, fotbal, nu concerte! A dat ordin ca de acum înainte orice meci să aibă prioritate în fața concertelor. S-a greșit, dar o să se repare.

Ideea este că de acum înainte nu va mai exista ca o echipă să nu poată disputa vreun meci pe Arena Națională, din cauza vreunui concert!”, a dezvăluit Gigi Becali, într-o intervenție în EXCLUSIVITATE pentru Digi Sport.

La Târgu Jiu și la Cluj, în loc de Arena Națională! Locurile alese de FCSB pentru meciurile din Europa

MM Stoica (53 de ani) directorul sportiv al celor de la FCSB a spus că el și colegii săi din staff-ul administrativ al echipei și-ar dori să joace în preliminariile cupelor europene pe noua ”bijuterie” din Târgu Jiu.

”Am înțeles că stadionul este superb. Chiar i-am spus lui Vali (n.r. - Valeriu Argăseală, președintele executiv) să ne suim în mașină și să dăm o fugă până acolo. Poate cei care se ocupă de construcție vor grăbi puțin lucrările, astfel ca noi să putem inaugura arena la vară când vom juca primul meci european.

Vom vedea ce va fi până la urmă. Dar, ideea este că vom propune celor de la UEFA două variante. Și la Cluj există o posibilitate, dar pe Cluj Arena”, a spus MM Stoica, la ”Fotbal Club”, de la Digi Sport.

Construcția stadionului din Târgu Jiu, cel pe care va evolua Pandurii, s-a încheiat de mai bine de un an de zile, însă nu au fost finalizate căile de acces, amenajarea peisagistică şi racordarea la anumite utilităţi. Primarul orașului, Marcel Romanescu, a dat asigurări, la începutul anului, că arena va fi gata la vară.

”Cred că din 2019 Pandurii va reveni pe Stadionul Municipal. Noi am făcut ceea ce a depins de noi ca echipa să revină pe Stadionul Municipal. Am demarat toate procedurile, am participat la toate întâlnirile care au avut loc la nivelul Ministerului Dezvoltării şi, aşa cum bine se vede, în momentul acesta este deja şi licitaţia finalizată, urmează ca cel care a câştigat această licitaţie să finalizeze investiţia de pe stadion. Vom analiza, avem timp suficient, pentru că, cel puţin până în luna mai-iunie, nu se va putea intra pe stadion”, spunea, la acel moment, Marcel Romanescu.

Etichete:

,

,

,

,

,

,